CKรับเงิน7ปีเซ็น9หมื่นล.จ่อขายหุ้นลูก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ช.การช่าง นอนตีพุง มีงานรอเซ็นกว่า 9 หมื่นล้าน ทยอยรับรู้รายได้ยาว 7 ปี ยันงานใหม่มีอีกเพียบ ไม่ต้องเพิ่มทุน กำไรปีหน้าดีกว่าปีนี้
นายปลิว ตรีวิศวเวทย์ ประธานกรรมการบริหารและกรรมการผู้จัดการใหญ่ บริษัท ช.การช่าง (CK) เปิดเผยว่า บริษัทมีงานที่รอเซ็นสัญญาทั้งในและต่างประเทศกว่า 9 หมื่นล้านบาท ซึ่งจะทยอยรับรู้รายได้ตั้งแต่ปีหน้า เป็นเวลา 67 ปี จากมูลค่างานคงค้างในมือปัจจุบันมีอยู่ 1.3 หมื่นล้านบาท 
“งานที่รอเซ็นสัญญาจะช่วยให้อัตรากำไรขั้นต้นเพิ่มขึ้น และบริษัทยังไม่มีแผนจะเพิ่มทุน เพราะรายได้ รวมถึงการลงทุนในบริษัทต่างๆ ยังเป็นที่น่าพอใจ คาดว่าปีหน้ารายได้และกำไรไม่น่าจะน้อยกว่าปีนี้” นายปลิว กล่าว
ด้านสถานการณ์การเข้าประมูลงานของผู้รับเหมาก่อสร้างรายใหญ่มีการแข่งขันด้านราคาลดน้อยลง เนื่องจากจำนวนงานมีเพิ่มมากขึ้น ซึ่งปีหน้าคาดว่าจะมีการเปิดประมูลงานอีกหลายแสนล้านบาท โดยเฉพาะโครงการรถไฟฟ้าสายสีแดง ระบบน้ำ รถไฟความเร็วสูง 
นายวรพจน์ อุชุไพบูลย์วงศ์ ผู้ช่วยกรรมการผู้จัดการใหญ่ สายงานบัญชีและการเงิน CK กล่าวว่า บริษัทมีแผนจะขายหุ้นบริษัท บางปะอิน โคเจนเนอเรชั่น จากที่ถืออยู่ 81% ลงเหลือ 36% 
นอกจากนั้น บริษัทยังมีแผนจะขายหุ้นบางส่วนในโครงการไซยะบุรี จากปัจจุบันที่ถือหุ้นอยู่เกินกว่า 95% แต่มีเงื่อนไขต้องเหลือไม่ต่ำกว่า 30%